Leitakse üles ja hävitatakse, lubab Medvedev. Võib-olla küll, aga võib-olla ka mitte. Pigem jääb Moskva rünnakute järelkajasid vaadates mulje, et FSB teadis plaanitavast üritusest, aga laskis sel toimuda, et saada nn vabad käed tegutsemiseks - eeldatavasti Põhja-Kaukaasias. Sest ega Venemaal ei maksa inimese elu mitte midagi. Meenutagem Beslani sündmusi, pantvangikriisi Dubrovka teatris või ka mitmeid elumajaplahvatusi, mille korraldamises kahtlustatakse Vene võime endid.    Kõige sisulisem lugu  toimunu kohta Eesti meedias on intervjuu Moskva ajakirjaniku Vadim Retškaloviga (PM), kes juhib tähelepanu, et sellal kui nn ekspordiks, st välismaailmale juba toimunut vahendati, pakuti oma "lojustele" informatsiooni asemel pornograafiat, st pesni-pljaskit ja hommikuprogramme. See Retškalov mõistab ka vene ametlikku versiooni meile arusaadavamaks tõlkida: nt et on väga suur vahe, kas naised panid ennast ise plahvatama või tegi seda keegi teine kuskilt eemalt.    Üldiselt, moslemitega sõdimine on lootusetu üritus (kui need seekord ikka üldse olid moslemid). Nende suhtumine inimelusse on põhimõtteliselt teistsugune. Seetõttu ei võideta "sõda terrorismiga" mitte kunagi, peetagu seda Venemaal või USA-s, Iraagis või Afganistanis.